14/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 7 de novembro de 2022, da Xefatura territorial da Coruña, pola que se conceden as autorizacións administrativas previa e de construción dunha instalación de distribución eléctrica no concello de Monfero (expediente IN407A 2022/9-1)

Expediente.: IN407A 2022/9-1. Solicitante: UFD Distribución Electricidad, SA. Denominación: LMT, CTI e RBT Rebordochao. Termo municipal: Monfero. Primeiro. O 04/01/2022, UFD Distribución Electricidad, SA solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado LMT, CTI e RBT Rebordochao, coa finalidade de mellorar a calidade do servizo de subministración eléctrica no lugar de Rebordochao (termo municipal de Monfero), proxectándose a tal fin a instalación dun centro de transformación de intemperie de 50 kVA de potencia, unha liña de media tensión aérea que o enlazará coa liña de distribución de media tensión LMT EUM-709 procedente da Subestación Eume e unha liña de baixa tensión soterrada. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMT, CTI e RBT Rebordochao, subscrito por Daniel Abel Trull Sekula, enxeñeiro técnico industrial (colexiado nº 2.233 do COETI de A Coruña), acompañado da declaración responsable de competencia asinada o 13/12/2021 polo técnico proxectista, nos termos dispostos na Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012). - Anexo ao proxecto, subscrito por Ricardo Alonso Geovanna Elizabeth Panopio Rey Cabarcos, enxeñeiro industrial (colexiado nº 15.670 do COII de Madrid), acompañado da declaración responsable de competencia asinada o 31/05/2022 polo técnico proxectista, nos termos dispostos na Instrución 5/2012 antes indicada. Terceiro. No epígrafe 4. REGLAMENTACIÓN da memoria do proxecto, o técnico proxectista acredita o cumprimento de toda a normativa que é de aplicación, de conformidade co apartado 1. b) do artigo 53 da Lei 24/2013, de 26 de decembro, do Sector Eléctrico e na Resolución de 19 de febreiro de 2014 da Consellería de Economía e Industria (DOG nº 54, do 19/03/2014). Cuarto. O proxecto non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante presentou unha declaración responsable na que fai constar que dispón de acordos previos con todas as persoas titulares dos bens e dereitos afectados polo proxecto. Quinto. De acordo co establecido no artigo 127 do Real decreto 1955/2000, do 1 de decembro, solicitouse o preceptivo informe ou, de ser o caso, o establecemento do condicionado técnico que estimasen pertinente, ás distintas administracións, organismos, empresas de servizo público ou de servizos de interese xeral afectadas para o que lles foi remitida unha separata do proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad S. A. presentou separatas para os seguintes organismos: Concello de Monfero, Augas de Galicia e Patrimonio Natural. Sexto. Con data 02/11/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). 3. As características mais significativas das instalacións recollidas no proxecto LMT, CTI e RBT Rebordochao, obxecto da solicitude de outorgamento das autorizacións administrativas previa e de construción, son:  Centro de transformación de intemperie, de 50 kVA de potencia e relación de transformación 15.000/400-230 V, a instalar no novo apoio metálico tipo C-2000/12, nº 77-A-113-1-CT da LMT EUM-709.  LMT aérea a 15 kV, de 16 metros de lonxitude, en condutor tipo LA-56, coa orixe no apoio existente nº 77-A-113 (expediente 50.649) da LMT EUM-709 e remate no apoio proxectado nº 77-A-113-1-CT da LMT EUM-709.  Instalación de elementos de seccionamento (XS) no apoio existente nº 77-A-113 da LMT EUM-709.  Emprazamento: lugar de Rebordochao, termo municipal de Monfero.4. UFD Distribución manifestou a súa conformidade cos condicionados emitidos polo Concello de Monfero e Patrimonio Natural.5 Non consta no expediente, que Augas de Galicia teña contestado á solicitude de informe feita por esta xefatura territorial, de tal xeito que, de acordo co establecido nos apartados 3 e 4 do artigo 3, do Real decreto-lei 23/2020, do 23 de xuño, enténdese a súa conformidade coas especificacións técnicas propostas no proxecto de execución.6. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto LMT, CTI e RBT Rebordochao de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - De acordo co artigo 111 do Real decreto 1955/2000, do 1 de decembro, a presente autorización circunscríbese ás instalacións de tensión maior de 1 kV. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, UFD Distribución Electricidad, SA solicitará a esta xefatura territorial a autorización de explotación das mesmas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 7 de novembro de 2022 O xefe territorial Isidoro Martínez Arca